OpenLLM-France/wikimedia huggingface dataset:
# Dire Dawa

Dire Dawa (amhareraz: ድሬ ዳዋ, Deré Dawa; oromoeraz: Dirre Dhawaa; somalieraz: Dirre Dhabe; arabieraz: ديري داوا‎) ekialdeko Etiopiako hiria da. 1.276 metroko garaieran dago, Dechatu ibaiaren ertzean. 2015ean 277.000 biztanle zituen.

## Geografia
### Klima

Dire Dawak estepako klima beroa dauka, BSh, Köppen klima sailkapenaren arabera.
Datu klimatikoak (Dire Dawa) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 29.4 | 31.5 | 34.1 | 32.7 | 34.8 | 35.9 | 34.3 | 32.9 | 33.6 | 33.6 | 31.6 | 29.6 | 32.8 |
| Batez besteko tenperatura (ºC) | 22.0 | 24.1 | 26.6 | 26.5 | 28.4 | 29.5 | 27.9 | 26.5 | 27.1 | 26.2 | 24.0 | 22.1 | 25.9 |
| Batez besteko tenperatura minimoa (°C) | 15.5 | 16.6 | 19.1 | 20.4 | 22.3 | 22.8 | 21.2 | 20.2 | 20.7 | 18.7 | 15.9 | 15.0 | 19 |
| Euria (mm) | 16.6 | 55.2 | 61.6 | 74.8 | 45.5 | 15.6 | 83.9 | 87.7 | 39.8 | 24.8 | 59.9 | 17.8 | 583.2 |
| Eguzki orduak | 294.5 | 265.6 | 257.3 | 246.0 | 244.9 | 204.0 | 220.1 | 244.9 | 234.0 | 248.0 | 282.0 | 300.7 | 3042 |
| Hezetasuna (%) | 43.9 | 49.8 | 45.0 | 47.0 | 39.3 | 37.6 | 41.4 | 45.1 | 39.7 | 31.3 | 39.1 | 42.6 | 41.8 |
| Iturria (1): Normales et records pour la période 2000-2016 à Dire Dawa , ||||||||||||||
| Iturria (2): Klimatafel von Dire Dawa (Diredaua), Provinz Harar / Äthiopien ||||||||||||||

## Erreferentziak

* 1 2 Ethiopia: Regions, Major Cities & Towns - Population Statistics. citypopulation.de (Noiz kontsultatua: 2017-10-6).
* ↑ Etiopia. Berria Estilo liburua, berria.eus (Noiz kontsultatua: 2017-10-6).
* ↑ Normales et records pour la période 2000-2016 à Dire Dawa. infoclimat.fr (Noiz kontsultatua: 2017-10-6).
* ↑ Klimatafel von Dire Dawa (Diredaua), Provinz Harar / Äthiopien argitaletxea=climatestotravel.com. (Noiz kontsultatua: 2017-10-6).

## Kanpo estekak

* Datuak: Q193486
* Multimedia: Dire Dawa / Q193486
# Dire Straits

Dire Straits Ingalaterrako Newcastle hirian sortutako musika talde bat izan zen. 1977-1995 bitarteko bizi iraupena izan zuen. Zalantzarik gabe, taldeko buru eta kide ospetsuena Mark Knopfler gitarrajole eta abeslaria izan zen, munduko gitarra-jotzaile onenen artean sailkatu ohi da eta gaur egun bakarkako ibilbidea darabil.
Taldearen abesti ospetsuenen artean honako hauek daude: Sultans of Swing, Romeo and Juliet, Tunnel of Love, Private Investigations, Money for Nothing, Walk of Life, So Far Away eta Brothers in Arms eta Local Hero (1983) filmaren soinu bandako abestia izan zen Going Home.

## Diskografia

* Dire Straits (1978).
* Communique (1979)
* Making Movies (1980)
* Love over gold (1982).
* Extended dance play.
* Alchemy (1984).
* Brothers in Arms (1985).
* Money for nothing (1988).
* On every street (1991.
* On the night (1992).

## Kanpo estekak

* Mark Knopflerren webgunea (Ingelesez)
* John Illsleyren webgunea (Ingelesez)
* David Knopflerren webgunea (Ingelesez)
* Hal Lindesen webgunea (Ingelesez)
* Guy Fletcherren webgunea (Ingelesez)
* Datuak: Q50040
* Multimedia: Dire Straits / Q50040
# Diraxa hizkuntza

Ethiopiako Omo eskualdeko Gidole hirixkaren inguruetako mintzaira Kuxitikoa da Diraxa hizkuntza.

## Kanpo estekak

* Ethnologueko Dirasha sarrera
* Datuak: Q56809
# Dirceu Arcoverde

Dirceu Arcoverde Brasilgo udalerri bat da, Piauí estatuan kokatua. 7.054 biztanle ditu 1.017,057 km²ko eremuan.

## Ikus, gainera

* Piauí

## Kanpo estekak

* Datuak: Q2079658
* Multimedia: Dirceu Arcoverde / Q2079658
# Dirck Bogarde

Dirk Bogarde , benetako izenez Derek Jules Gaspard Ulric Niven van den Bogaerde (West Hampstead, 1921eko martxoaren 28a - Londres, 1999ko maiatzaren 8a) ingeles zinema-antzezlea izan zen.

## Biografia

Antzerkitik etorri, eta, beste batzuen artean, honako film hauetan izan zuen parte: The Servant ("Zerbitzaria", 1963), Accident ("Istripua", 1967), La caduta degli dei (1969, Jainkoen eroraldia), Morte a Venezia ("Heriotza Venezian", 1971), Portiere di notte ("Gaueko atezaina", 1973), Providence (1976), A Bridge Too Far (1977, "Urrutiegiko Zubia").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q299190
* Multimedia: Dirk Bogarde / Q299190
# Dirce Reis

Dirce Reis Brasilgo udalerri bat da, São Pauloko estatuan kokatua. 1.772 biztanle ditu 88,133 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q533932
* Multimedia: Dirce Reis / Q533932
# Direct3D

Direct3D DirectX-en zati da, eta Microsoft-en APIa da. 3D-ko oinarrizko irudiak (bitmap) erabiltzen duen edozein aplikaziarentzako bideozko efektuak konbinatzeko, zein transformazio geometrikoak egiteko erraztasun oso aurreratuak eskaintzen dituen software multzoa da. Microsoftek asmatuta, Windows 95en erabiltzeko sortu zen, baina Windows 2000, Windows XP, Xbox eta Xbox 360 plataformentzako ere balio du.
Goi mailako APIak 3Dkofuntzioak ditu egileak bere aplikazio grafikoetan erabiltzeko ( motore geometrikoak,...etb ). Beheko mailako APIak joko egileei bakoitzaren kodea erabiltzeko aukera ematen die, eta baita ere programaren abiadura hobetzeko hardware funtzioetara deitzeko.

## Ikus,Gainera

* DirectX
* OpenGL

## Kanpo estekak

* Datuak: Q939208
# Direct 8

Direct 8 Frantziako telebista kanal orokorra da. Bolloré Médiak jabetzakoa da eta Puteaux egoitza nagusia da. 2001eko uztailaren 24an lehen aldiz erregistratu zen eta, ondoren, 2005eko martxoaren 31n argitaratu zen. Bere film luzea saio zuzenak izan dira, baina zinemarako programa berria ireki du.

## Kanpo estekak

* Direct 8 telebista katearen webgunea (Frantsesez)
* Datuak: Q1227442
* Multimedia: Direct 8 / Q1227442
# David Nalbandian

David Pablo Nalbandian (1982ko urtarrilaren 1a) Argentinako tenislari ohia da. 2006ko martxoan lortu zuen banakako rankingean bere posturik gorena. 3. postua lortu zuen. 2000tik 2013ra bitarteko kirol ibilbidea izan zuen. Nalbandian 2002ko Wimbledon Txapelketan finalordea izan zen. Bere ibilbidean, banakako 11 titulu irabazi zituen, 2005ean Teniseko Maisuen Kopa eta bi Masters 1000 txapelketa barne. Nalbandian da lau "major-etan" finalerdietara edo urrutigora iristen den historiako argentinar bakarra, eta Wimbledonen finalera iristen ere bai.
Davis Cup argentinako selekzioaren kidea izan zen, eta 2006an, 2008an eta 2011n finalera iritsi zen. Nalbandianek ondo jotzen zuen bi eskuekin eta eskuinarekin. Erretiratu zenetik, Nalbandianek rally-lasterketetan sartu zen, eta Argentinako Rallyan lehiatu da.

## Estatistikak
### Grand Slam-ak

| Txapelketa | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | W–L | Irabazi % |
| Australiako Irekia | A | 2R | QF | QF | QF | SF | 4R | 3R | 2R | A | 2R | 2R | A | 10-26 | % 72,22 |
| Roland Garros | Q1 | 3R | 2R | SF | 4R | SF | 4R | 2R | A | A | A | 1R | A | 20–8 | % 71,43 |
| Wimbledon | A | F | 4R | A | QF | 3R | 3R | 1R | A | A | 3R | 1R | A | 8 | % 70,37 |
| AEB Irekia | 3R | 1R | SF | 2R | QF | 2R | 3R | 3R | A | 3R | 3R | A | A | 10-21 | % 67,74 |
| Win-Loss | 2-1 | 9–4 | 13–4 | 10–3 | 15–4 | 13–4 | 10–4 | 5–4 | 1-1 | 2-1 | 5–3 | 1–3 | 0 | 86–36 | % 70,49 |

#### Finalak: 1

| | Urtea | Txapelketa | Lurzorua | Aurkaria | Emaitza |
| Porrota | 2002 | Wimbledon | Belarra | Lleyton Hewitt | 1-6, 3-6, 2-6 |

### ATP World Tour Finals

| Txapelketa | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | JAUNA | W–L | Irabazi % |
| ATP World Tour Finala | Ez zen sailkatu | Ez zen sailkatu | Ez zen sailkatu | RR | A | W | SF | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu | 3 / 1 | 6 | % 50,00 |

#### ATP World Tour FinalsTxapelketaren finalak: 1 (titulu 1)

| | Urtea | Txapelketa | Lurzorua | Aurkaria | Emaitza |
| Garaipena | 2005 | ATP World Tour Finals | Alfonbra (i) | Roger Federer | 6–7(4–7), 6–7(11–13), 6–2, 6–1, 7–6(7–3) |

### Beste emaitzak

Panamerikar Jokoak :
| Urtea | Lekua | Domina | Proba |
| 1999 | Winnipeg | 03 ! | Banaka |

## Erreferentziak

* ↑ David Nalbandian. .
* ↑ «The Talented Mr. Nalbandian» tennis.com 1 October 2013.

## Kanpo estekak

* Datuak: Q181501
* Multimedia: David Nalbandian / Q181501
# David Nyika

David Kieran Nyika, (Hamilton, Zeelanda Berria, 1995eko abuztuaren 7a), Astuna kategorian aritzen den boxeolari zeelandaberritarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen (Abner Teixeira brasildarrarekin partekatua) Astuna kategorian, Zeelanda Berriaren izenean; Tokion, Julio César La Cruz kubatarraren (urrezko domina) eta Muslim Gadzhimagomedov errusiarraren (zilarrezko domina) atzetik sailkatu zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa, Astuna kategoria. |

## Erreferentziak

* ↑ «David Nyika» olympedia.org (Ingelesez)
* ↑ "David Nyika TheSports.org. (Ingelesez)

## Kanpo estekak

* Datuak: Q17484230
# David O. Selznick

David O. Selznick (Pittsburgh, 1902ko maiatzaren 10a - Hollywood, 1965eko ekainaren 22a estatubatuar zinema ekoizle eta gidoilaria izan zen.
Lewis J. Selznick judu lituaniarraren semea izan zen. Lewis zine mutuaren ekoizlea eta banatzailea zen.
Columbia Unibertsitatean ikasi ondoren, aitarekin ikasi zuen lanbidea. 1926an Hollywoodera joan zen eta Metro-Goldwyn-Mayerren hasi zen lanean. 1928tik 193ra Paramount Picturesen egon zen eta 1931n RKO enpresako ekoizpen buru bihurtu zen. 1933an MGMra itzuli zen bere aitaginarreba Louis B. Mayerrekin lan egitera. 1935ean Selznick International Pictures sortu zuen eta bere filmak United Artists bidez banatu zituen. Bere arrakastarik handienak Gone With the Wind eta Rebecca filmak izan ziren. Bere bigarren emaztea Jennifer Jones aktorea izan zen.

## Kanpo estekak

* Datuak: Q72291
* Multimedia: David O. Selznick / Q72291
# David Ogden Stiers

David Allen Ogden Stiers (Peoria, Illinois, 1942ko urriaren 31 – Newport, Oregon, 2018ko martxoaren 3a) Estatu Batuetako aktorea izan zen, zineman eta telebistan ibilitakoa.

## Filmografia

* Lilo & Stitch (2002)
* Datuak: Q202449
* Multimedia: David Ogden Stiers / Q202449
# David Nualart

David Nualart Rodón (Bartzelona, 1951ko martxoaren 21a) probabilitateen teorian, bereziki prozesu estokastikoekin eta analisi estokastikoekin lotutako alderdietan, lan egiten duen matematikari kataluniarra da.

## Biografia

Nualartek 1975ean Bartzelonako Unibertsitatean Contribución al estudio de la integral estocástica doktoretza tesia egin zuen, Francesc d'Assís Sales Vallès-en zuzendaritzapean. Bartzelonako Unibertsitatean eta Kataluniako Unibertsitate Politeknikoan irakasle lanpostuak bete ondoren, katedra bat bete zuen Kansasko Unibertsitatean eta gaur egun "irakasle aparta" (Distinguished Professor) da bere matematika sailean.

## Lana eta sariak

Nualartek ehunka artikulu argitaratu ditu bere arloan, eta batzorde zientifiko ugaritan egin du lan, eta editore elkartua izan da bere arloko aldizkari zientifiko askotan, eta 2006 eta 2008 artean Electronic Communications in Probability aldizkariko editore-burua izan zen. Aitortza hauek ere jaso ditu:
* Estatistikako Matematika Institutuko kide aukeratu zuten 1997an.
* Honoris Causa doktoregoa Clermond-Ferrand-en Blaise Pascal Unibertsitatean jaso zuen, 1998an.
* Zientzia eta Teknologiako Ibertrola Saria jaso zuen 1999an.
* Madrilgo Zientzia Zehatz Fisikoen eta Natura Zientzien Errege Akademiako kide izendatu zuten 2003tik.
* 2003tik Bartzelonako Zientzia eta Arteen Errege Akademiako kidea zara.
* Ikerketa Saria Madrilgo Zientzien Errege Akademiaren eskutik jaso zuen 1991n.
* 2011ko martxoan, David Nualart-en omenez Malliavinen Kalkuluari eta Analisi Estokastikoari buruzko Nazioarteko Konferentzia egin zen Kansasko Unibertsitatean.

## Kanpo estekak

* https://web.archive.org/web/20120331065622/http://www.math.ku.edu/~nualart/cv.pdf
* David Nualart-en web orria Kansas Unibertsitatean
* Datuak: Q5238102
# David Navas

David Navas Chica (Ávila, 1974ko ekainak 10) espainiar txirrindulari ohia da.
Txirrindulari profesional bezala, zaletuen mailan 1996an irabazitako Madrilgo Erkidegoko Itzulia bezalako arrakastak lortu ondoren, 1998an debutatu zuen Banestorekin, non 2005 amaitu arte egon zen, 2003ko denboraldian izan ezik, Relax-Fuenlabrada taldean egon zena.
Avilako probintziako El Barraco herrian egoitza duen Víctor Sastre Kirol Fundazio Probintzialaren harrobiko txirrindulari bat da.

## Palmaresa

1996
* Madrilgo Erkidegoko Itzulia
2000
* Etapa 1 Miñoko Itzulian
2004
* 2. Gaztela eta Leongo Itzulian

## Taldeak

* Banesto (1998-2002)
* Relax Fuenlabrada (2003)
* Illes Balears (2004-2005)
* Ag2r Prévoyance (2006-2007)
* Datuak: Q1175870
# Ehuntari

Ehuntari edo zenturioi (latinez: centurio; antzinako grezieraz: ἑκατόνταρχος, hekatontarchos) erromatar gudarostean, ehun soldaduren buru zena.
Aginte taktiko eta administratibo zuten ofizialak ziren, 80 lagunez osaturiko zenturia zuzentzen zutenak. Lehenengo kohorteak izan ezik, kohorte bakoitzak 6 zenturia zituen. Ehuntari batzuk kohorteak ere zuzentzen zituzten eta erromatar legioaren barneko zenbait postu zituzten.
Kohorte baten barnean, hierarkia gogorra zen. Ehuntarien gradu hierarkikoak hauexek ziren: hastatus posterior, hastatus prior, princeps posterior, princeps prior, pilus posterior eta pilus prior. Azkena, de facto, kohorteen komandantea zen, ehuntarien artean beteranoena zelako.
Zenturioiek ofizialorde laguntzaileak zituen, optio, signifer edo tesserarius hain zuzen ere.

## Erreferentziak

* ↑ Lur entziklopedietatik hartua.
* ↑ Goldsworthy, A.. (2005). El ejército romano. Madril: Akal ISBN 978-84-460-2234-6..
* ↑ Le Bohec, Y.. (2004 isbn= 978-84-344-6723-1). El ejército romano: instrumento para la conquista de un imperio. Bartzelona: Ariel.

## Kanpo estekak

* Datuak: Q26409
* Multimedia: Centurio (Roman army) / Q26409
# Ehunzangoaren joko (joko-teoria)

Ehunzangoaren jokoa joko-teorian maiz aztertzen den era hedakorreko jokoa da, Robert Rosenthal ekonomialariak asmatua 1981 urtean. Jokoa bi jokalariaren artekoa da; hasieran, pila batean bi txanpon daude eta bestean txanponik ez, (2,0) moduan adieraziko dena. Lehenengo jokalariak pila handiena hartu eta bigarrena bigarren jokalariarentzat utzi edo beste jokalariari pasa diezaioke txanda, baina aldi berean txanpo bana gehitzen da pila bakoitzean (3,1) txanpon kopuruak osatuz; bigarren jokalariak aukera berdinak ditu, pila handiena hartu edo beste jokalariari pasa; txanda lehen jokalariarengana itzultzen denean, (4,2) da egoera, ... Beranduenera, jokoa ehungarren txandan bukatzen da, pila batean 101 txanpon eta bestean 99 txanpon daudenean, bigarren jokalariak pila handiena aukeratzen ez badu, biak ezer gabe geratzen dira. Indukzioz, jokoaren soluzioa lehenengo jokalariak lehenengo txandan 2 txanponak hartzea dela froga daiteke: 100 txandara helduta, garbi dago bigarren jokalariak pila handiena, 101 txanponekin, hartu behar duela, baina hori kontuan harturik lehen jokalariak aurreko (100,98) txandan 100 txanponeko pila hartuko du du; hori kontuan harturik, berriz ere, bigarren jokalariak 98 txandan 99 txanponeko pila, ..., (2,0) lehen txandara heldur arte.
Hala eta guztiz ere, praktikan jokalariek lehenengo jokaldia pasa eta jokoan aurrera jarraitzen dutela frogatu da.

## Kanpo estekak

* Datuak: Q1463264
# EiTB Musika

EiTB Musika, lehen EITB Irratia deitua, EITB Mediaren irrati katea da. Euskaraz eta gaztelaniaz emititzen du. 2001eko ekainean sortu zuten.
Bere programazioa helduentzako musika garaikideko irrati-formula batez osatuta dago, baita musika klasikoko programez, Euskadiko musika jaialdien emanaldiez eta EITBko irrati taldearen fonoteketako beste eduki kultural eta musikal batzuez ere.
Hasieran EITB Irratia zuen izena, eta garai hartan hitzaldiak, eztabaidak eta mahai-inguruak ere emititzen zituen.

## Entzuteko
### FM

Araba
* Amurrio: 88.7 FM
* Bóveda: 102.7 FM
* Kuartango: 100.3 FM
* Samaniego: 96.4 FM
* Kanpezu: 103.9 FM
* Gasteiz: 103.4 FM
Gipuzkoa
* Beasain: 101.4 FM
* Eibar: 101.8 FM
* Irun/Jaizkibel-Ipar Euskal Herria: 90.9 FM
* Donostia: 104.1 FM
* Tolosa: 100.9 FM
* Bergara: 105.7 FM
* Zarautz: 100.1 FM
Bizkaia
* Bermeo: 88.3 FM
* Bilbo: 100.1 FM
* Karrantza: 103.0 FM
* Lanestosa: 94.9 FM
* Balmaseda: 89.2 FM
Nafarroa Garaia
* Lesaka: 107.7 FM
* Iruñea: 107.4 FM

## Kanpo estekak

* Datuak: Q932892
# Eibar.org

Eibar.org, Internet eta Teknologia Berrien Erabiltzaileen Elkartea, eibartar internautak («eibarnautak») biltzen dituen elkartea da, Eibarren sortua 1999ko urrian. Eibarko Internet erabiltzaile batzuek Eibartarrak posta-zerrenda sortu zuten 1998ko apirilean. Zerrendaren jardunarekin, partaideen arteko loturak sendotu egin ziren, eta horietako batzuek, azkenean, elkartu eta Eibar.ORG elkartea sortu zuten 1999ko urrian. Luistxo Fernandez izan da sortzaile eta bultzatzaile nagusietako bat.
Haren ekimen eta tresnen artean aipatzekoak dira:
* Eibar.org webgunea.
* Eibartarrak posta-zerrenda.
* Eibarko blog komunitatea.
Euskal Herrian aitzindaria izan da elkartea. Elkartea ez ezik, baita herri mailako posta-zerrenda eta blog komunitatea ere, biak ere Euskal Herrian aitzindari, eta hainbat urteren ondoren oraindik ere bizi-bizi daudenak.
2013ko urrian, Maialen Odriozola kazetariak Eibarko udalaren Juan San Martin Beka jaso zuen, Eibar.org elkartearen historia aztertzeko.

## Helburuak

* Eibarren Internet eta teknologia berrien erabilera sustatzeko ahalegina egin.
* Interneten eta euskarri teknologi berrietan Eibarren irudia eta informazioa zabaldu.
* Interneten eta teknologia berrien inguruan dabiltzan gainerako euskaldunekin loturak estutu, eta eremu euskalduna sustatu eta indartu.
* Eraiki behar ei den Informazioaren Gizarte hori, benetan herritarren gizartea izan dadin ahaleginean saiatu.
* Guretzat, Internet eta teknologia berriak ez dira merkatu bat edo negozio aukera bat. Herritarrek erabil dezaketen eta erabili behar duten tresna da, esate baterako balio hauek indartzeko: elkarlana eta elkartasuna, komunikazio irekia, informazioaren jario librea, kultura eta jakintzaren dibulgazioa...
* Gure Elkartea elkarte euskalduna da, eta euskaraz funtzionatuko du.

## Blog komunitatea

Blog komunitateak ere beste batzuei bidea zabaldu zien, 2004ko uztailean, euskal blogosferaren komunitate zaharrena izanda.
Gaur egun (2014ko urtarrilean), 33 blog ditu, tartean: Ingelesen hilerria (Luistxo Fernandez), Harrikadak (Mikel Iturria), Eibartik (Asier Sarasua Aranberri), E-gor blog (Igor Leturia) eta Markos Zapiainena.
Orobat, Julen Gabiria eta Xabier Mendiguren Elizegi idazleek ere bloga izan dute komunitate honetan.

## Erreferentziak

* ↑ «Eibartarrak posta-zerrendak 15 urte bete ditu»
* ↑ Sarasua, Asier. «EibarOrg elkartea eta komunitatea - Eibarnauton historia txikia (1998-2014) — Eibar.ORG | Eibarko peoria» eibar.org (Noiz kontsultatua: 2018-10-03).

## Kanpo estekak

* Elkartea
* Blogak
* Datuak: Q12256580
# Ehyophsta

Ehyophsta (euskaraz "emakume hilehoria") emakume-gerlari txeienea izan zen.
John Stands-in-Timber intelektual txeienearen alaba eta Bad Faced Bull-en iloba zen.
Beecher uharteko batailan borrokatu zen 1868an eta urte berean xoxoneen aurka ere egin zuen eta etsai bat hil zuen. 1869 urtean berriz ere xoxoneen aurka borrokatu zen. Emakumezko txeieneen elkarte sekretu batetako partaidea zen. 1915 urtean hil zen.

## Erreferentziak

* ↑ (Ingelesez) Enss, Chris; Kazanjian, Howard. (2015-06-15). Mochi's War: The Tragedy of Sand Creek. Rowman & Littlefield ISBN 9781493013944. (Noiz kontsultatua: 2019-03-15).
* ↑ (Ingelesez) Salmonson, Jessica Amanda. (2015-04-07). The Encyclopedia of Amazons: Women Warriors from Antiquity to the Modern Era. Open Road Media ISBN 9781453293645. (Noiz kontsultatua: 2019-03-15).
* Datuak: Q5348684
# Ehweiler

Ehweiler Alemaniako udalerria da. Renania-Palatinatua estatuan dago, [[Kusel (barrutia)|Kusel]] barrutian. 2014an 160 biztanle zituen 3,57 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q563710
* Multimedia: Ehweiler / Q563710
# Ehüjarreko arroila

Ehüjarreko arroila Santa Grazin (Zuberoa) kokaturiko haitzebakia da. Santa Graziko elizaren ondotik abiatzen den bidezidorretik hel daiteke bertara. Holtzarte edo Kakuetakoa bezain ospetsua izan ez arren, puntu batzuetan bere hormak 400 metrotako altuerara iristen dira.

## Erreferentziak

* ↑ https://www.sainte-engrace.com/index.php/eu/randos-eu/gorges-d-ehujarre-eu%5B%5D

## Kanpo estekak

* Mikel Irastorzaren erreportaia Naiz.eus agerkari digitalean.
* Inguruko mapa.
* Datuak: Q3110973
* Multimedia: Canyon of Ehujarre / Q3110973
# EiTB Euskal Kantak

EiTB Euskal Kantak EITB Media taldearen irrati katea da. 2019an sortua, euskaraz egindako musika garaikide esklusiboa ematen duena, genero mota askotakoa, eta, noizbehinka, euskal kultur arloko pertsonaia ospetsuen eskutik horiei buruzko apunte edo gogoeta pertsonalak. Internet bidez bakarrik emititzen duen taldearen kate bakarra da.
EiTBko irratien fonotekan badira 30.000 euskarazko kantu gehiago, horietatik 4.000 diskotik ateratako abestiak, alegia. Egunean, bataz beste, 400 abesti entzungo dira segidan. Hasiera batean, 3.000 kanta desberdinen bilduma osatu dugu, baina helburua denborarekin bilduma hori eguneratu, eta fonotekako uzta guztia, entzulearen eskuetan jartzea da.

## Erreferentziak

* ↑ EiTB. (2019/12/05). EiTB Euskal Kantak irrati berria sortu da. .

## Kanpo estekak

* Datuak: Q124150949
# Deinstedt

Deinstedt Alemaniako udalerria da. Saxonia Beherea estatuan kokatuta dago, [[Rotenburg barrutia|Wümmeko Rotenburg]] barrutian. 2014an 642 biztanle zituen 20,2 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q514627
* Multimedia: Deinstedt / Q514627